கேள்வி: நைகர்-கொங்கோ மொழிகள் என்பது என்ன?
பதில்: மொழிகளின் எண்ணிக்கை அடிப்படையில் நைகர்-கொங்கோ மொழிகள் உலகின் மிகப்பெரிய மொழிக் குடும்பங்களில் ஒன்றாக இருப்பதுடன், நிலவியல் பரம்பல், பேசுபவர்களின் எண்ணிக்கை (600 மில்லியன் மக்கள், அதாவது 85% ஆப்பிரிக்க மக்கள் தொகை), பேசப்படும் ஆப்பிரிக்க மொழிகள் எண்ணிக்கை (1514) போன்றவற்றின் அடிப்படையில், ஆப்பிரிக்காவில் மிகப் பெரிய மொழிக்குழுவாக நைகர்-கொங்கோ மொழிக்குழு இருக்கின்றது ஜோசேப் ஹெச். கிறீன்பேர்க் என்பவரே முதலில் இக் குடும்பத்தின் எல்லைகளை அடையாளம் கண்டவராவார். அவருடைய "ஆபிரிக்காவின் மொழிகள்" என்னும் நூலில், இக் குடும்பத்தை அவர் நைகர்-கொர்டோபானியன் மொழிகள் என அழைத்தார். ஜோன் பெந்தோர்-சாமுவேல் என்பார் தற்போது மொழியியலாளரிடையே பரவலாக வழக்கிலுள்ள நைகர்-கொங்கோ என்னும் பெயரை அறிமுகப்படுத்தினார். (கொர்டோபானியன் மொழிகள் ஐப் பார்க்கவும்) நைகர்-கொங்கோவினுள் அடங்கும் முக்கிய மொழிகள் அல்லது துணைக் குழுக்கள். * மேற்கு அத்திலாந்திய மொழிகள்: செனகல்ல் பேசப்படும் வோலோஃப் மொழி (Wolof), சாஹேல் பேசப்படும் ஃபுல்ஃபுல்டே மொழி (Fulfulde) என்பன இதனுள் அடங்குகின்றன. * மாண்டிங் மொழிகள்: மேற்கு ஆபிரிக்காவில் பேசப்படுவது; மாலியில் பேசப்படும் பம்பாரா மொழிவை உள்ளடக்கும். * குவா மொழிகள்: கானாவில் பேசப்படும் அக்கான் மொழி உள்ளடங்கியது. * நைஜீரியாவில் பேசப்படும் யொரூபா மொழி மற்றும் இக்போ மொழி மொழிகள். * குர் மொழிகள்:Côte d'Ivoire, தோகோ, புர்கினா பாசோ மற்றும் மாலி போன்ற இடங்களில் பேசப்படுவது. * குறூ மொழிகள்: பேட்டே மொழி, நியாப்வா மொழி, மற்றும் திதா மொழி என்பவை உள்ளிட்ட, மேற்கு ஆபிரிக்காவில் பேசப்படும் மொழிகள். * அதமாவா-உபாங்கி மொழிகள்: மத்திய ஆபிரிக்கக் குடியரசு பேசப்படும் சாங்கோ மொழி * பண்டு மொழிகள்: சுவாஹிலி மொழியை (கிஸ்வாஹிலி) உள்ளடக்கிய மிகப் பெரிய குழு.